04.07.2007 07:46   Tornaado tõttu said kannatada kolm küla Tianchangi piirkonnas Anhui provintsis, kus hävis ligi 100 hoonet. Hukkunud leiti majade rusudest, vahendas Reuters Hiina riiklikku uudisteagentuuri Xinhua.    Ilmaennustuse järgi võib piirkonda läbiv Huai jõgi tõusta üle kallaste ning on kohati tõusnud juba kriitilise piirini.    Nädala alguse seisuga oli Hiinas tänavu üleujutustes hukkunud kokku 223 inimest ja hävinud 118 500 hoonet.